૧૪ ઓગસ્ટ પાકિસ્તાનના સ્વાતંત્ર્ય દિને તેના કબ્જા હેઠળના કાશ્મીરમાં પાકિસ્તાનમાં પાકિસ્તાનની સરકાર અને સૈન્યના વિરોધમાં દેખાવો થયા અને બલુચિસ્તાનમાં પાકિસ્તાની સૈન્યના અત્યાચારો સામે અવાજ બુલંદ બન્યો, પાકિસ્તાનના ગેરકાયદે કબજામાંથી એ પ્રદેશને છોડાવવા માટે ભારતની મદદ માગતા નારા ગુંજ્યા. પાકિસ્તાની સૈન્ય અને નવાઝ શરીફ સરકારની ઊંઘ હરામ કરવા માટે આ ઘટનાઓ પર્યાપ્ત છે. પાકિસ્તાનના સ્વાતંત્ર્ય પર્વને કાશ્મીરની આઝાદી માટે સમર્પિત કરવાની હરકતનો જવાબ પણ ભારત સરકારે તત્કાલ અને રોકડો જ આપ્યો છે.